(21 ก.ย.) หลังจากนายยงยุทธ ติยะไพรัช อดีตรัฐมนตรีว่าการกระทรวงทรัพยากรธรรมชาติและสิ่งแวดล้อม (ทส.) เข้ารายงานตัวต่อคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ที่ที่กองบัญชาการกองทัพบกแล้วสำหรับบรรยากาศที่อาคารกระทรวงทรัพยากรธรรมชาติและสิ่งแวดล้อม ซอยอารีย์สัมพันธ์ ตั้งแต่ช่วงเช้ามีข้าราชการทยอยเดินทางมาทำงานตามปกติ ทั้งนี้เวลา 8.30 น.นายปีติพงศ์ พึ่งบุญ ณ อยุธยา ปลัดกระทรวงได้เรียกประชุมผู้บริหารกระทรวงตั้งแต่ระดับ 10 ขึ้นไป เพื่อชี้แจงนโยบายภายหลังคณะปฏิรูปฯ ซึ่งการประชุมเป็นไปด้วยความเรียบร้อยบรรยากาศโดยทั่วไปภายในกระทรวงเริ่มคลายความเข้มงวดในการตรวจตราผู้เข้ามาติดต่อภายในอาคารที่ทำการกระทรวงลง หลังจากก่อนหน้านี้ นายยงยุทธได้สั่งการให้เจ้าหน้าที่รักษาความปลอดภัยตรวจตรารถทุกคันที่จะเดินทางเข้าภายในกระทรวง รวมทั้งผู้ที่มาติดต่อจะต้องแลกบัตรทุกครั้ง
ใครคือผู้ดํารงตําแหน่งรัฐมนตรีว่าการกระทรวงทรัพยากรธรรมชาติและสิ่งแวดล้อมในระบอบประชาธิปไตย 
นายยงยุทธ ติยะไพรัช